**Δελτίο Τύπου**

Γιατροί του νοσοκομείου Ρεθύμνου και η ομάδα «Συντονιστικό για τη δημόσια υγεία» στο Ρέθυμνο, σας προσκαλούν σε μια ενημερωτική συζήτηση, ένα δημόσιο διάλογο, την Πέμπτη 19 Μαΐου στις 19:00 στον Δημοτικό κήπο για τρία βασικά θέματα που απασχολούν το νοσοκομείο μας.

Τα θέματα που θα συζητηθούν είναι:

* **Η υποστελέχωση σε ιατρικό προσωπικό σε κομβικά τμήματα του νοσοκομείου**
* **Η ασφάλεια των διανοσοκομειακών διακομιδών διασωληνωμένων ασθενών**
* **Η οριακή λειτουργία της χειρουργικής κλινικής**

Στην συζήτηση έχουν κληθεί να παρουσιάσουν τις θέσεις τους εκτός από τους γιατρούς, η Διοίκηση του Νοσοκομείου, η Υγειονομική Περιφέρεια Κρήτης και ο Ιατρικός Σύλλογος Ρεθύμνου.

Η ασφαλής λειτουργία του νοσοκομείου αφορά όλους τους πολίτες. Είναι σημαντικό να προσπαθήσουμε όλοι μαζί να μην υποβαθμιστεί το μοναδικό νοσηλευτικό ίδρυμα του νομού μας.